پہلی اینگلو مرہٹہ جنگ

**پہلی اینگلو مرہٹہ جنگ** (1775ء – 1782ء) ہندوستان میں مرہٹہ سلطنت اور برطانوی ایسٹ انڈیا کمپنی کے درمیان میں لڑی جانے والی تین جنگوں میں سے پہلی جنگ ہے۔ اس جنگ کی ابتدا معاہدہ سورت سے ہوئی اور معاہدہ سال بائی پر اس کا اختتام ہوا۔

## پس منظر
سنہ 1772ء میں مادھو راؤ پیشوا کی وفات کے بعد ان کے بھائی ناراین راؤ مرہٹہ سلطنت کے پیشوا بنے۔ ناراین راؤ (10 اگست 1755ء – 30 اگست 1773ء) مرہٹہ سلطنت کے پانچویں پیشوا تھے جو نومبر 1772ء سے اگست 1773ء میں اپنے قتل تک اس منصب پر فائز رہے۔ ان کا قتل ناراین راؤ کے چچا رگھوناتھ راؤ کے اشارے پر ہوا تھا۔ قتل کے بعد ان کی بیوہ گنگابائی کے بطن سے ایک لڑکا پیدا ہوا جو تخت کا قانونی وارث تھا۔ نوزائیدہ بچے کا نام سوائی مادھو راؤ رکھا گیا۔ نانا فڈنویس کی قیادت میں بارہ مرہٹہ سرداروں نے اس نوزائیدہ بچے کو پیشوا بنایا اور خود نائب السلطنت کے طور پر کام کرتے رہے۔

رگھوناتھ راؤ کسی صورت منصب پیشوائی سے دست بردار ہونے کے لیے تیار نہیں تھے چنانچہ جب انھوں نے یہ صورت حال دیکھی تو بمبئی کے انگریزوں سے مدد کے طالب ہوئے اور 6 مارچ 1775ء کو معاہدہ سورت پر دستخط کیے۔ اس معاہدہ کی رو سے رگھوناتھ راؤ نے سالسیٹ اور وسائی-ویرار کے علاقے انگریزوں کے حوالے کر دیے اور ساتھ ہی سورت اور بھڑوچ کے اضلاع کی دیوانی بھی ان کے سپرد کر دی۔ بدلے میں انگریزوں نے اپنے پچیس سو سپاہی بھیجنے کا وعدہ کیا۔ برٹش کلکتہ کاؤنسل نے معاہدہ سورت کو مسترد کر دیا نیز اسے کالعدم کرنے اور ریجنسی کے ساتھ نیا معاہدہ تشکیل دینے کے لیے کرنل اپٹن کو پونہ روانہ کیا۔ چنانچہ معاہدہ پورندر (1 مارچ 1776ء) کے ذریعہ معاہدہ سورت کو منسوخ کر دیا گیا، رگھوناتھ راؤ کو سپاہی نہیں دیے گئے لیکن سالسیٹ اور بھڑوچ اضلاع کی دیوانی بدستور انگریزوں کے پاس رہی۔ تاہم حکومت بمبئی نے اس نئے معاہدہ کو بھی نامنظور کرکے رگھوناتھ راؤ کو پناہ دینے کا اعلان کیا۔

سنہ 1777ء میں نانا فڈنویس نے مغربی ساحل پر فرانسیسیوں کو ایک بندرگاہ عنایت کی جو کلکتہ کاؤنسل کے معاہدہ کی کھلی خلاف ورزی تھی۔ چنانچہ انگریزوں نے اس خلاف ورزی کی پاداش میں پونہ پر چڑھائی کر دی۔

## مزید پڑھیے
* مرہٹہ سلطنت کی فتوحات

## حوالہ جات

## مزید پڑھیے
* Beck, Sanderson. *India & Southeast Asia to 1800* (2006) "Marathas and the English Company 1701-1818" online۔ Retrieved Oct. 1, 2004.
* Gordon, Stewart. *Marathas, marauders, and state formation in eighteenth-century India* (Oxford University Press, 1994)۔
* Gordon, Stewart. "The Marathas," in * New Cambridge History of India,* II.4, (Cambridge U Press, 1993)۔
* Seshan, Radhika. "The Maratha State: Some Preliminary Considerations." *Indian Historical Review* 41.1 (2014): 35-46. online
## آن لائن مآخذ
* Athale, Anil. Anil Athale on Joffe's Invaders۔ Retrieved جولائی 21, 2011.
* Hameed, Shahul. The First Anglo-Maratha War (1775–1782)۔ Retrieved Oct. 1, 2004.
* Indian History – British Period۔ Retrieved Oct. 1, 2004.
* Paranjpe, Amit et al. History of Maharashtra۔ Retrieved Oct. 1, 2004.
* The Great Maratha – Mahadji Scindia by N.G.Rathod ۔ Retrieved جولائی 23, 2013.

زمرہ:1775ء کے تنازعات
زمرہ:1776ء کے تنازعات
زمرہ:1777ء کے تنازعات
زمرہ:1778ء کے تنازعات
زمرہ:1779ء کے تنازعات
زمرہ:1780ء کے تنازعات
زمرہ:1781ء کے تنازعات
زمرہ:1782ء کے تنازعات
زمرہ:برطانوی ایسٹ انڈیا کمپنی سے وابستہ جنگیں
زمرہ:برطانوی ہند کی جنگیں
زمرہ:برطانوی ہند کی عسکری تاریخ
زمرہ:برطانیہ عظمی کی جنگیں
زمرہ:مرہٹہ سلطنت سے وابستہ جنگیں
زمرہ:ہندوستان میں 1775ء
زمرہ:ہندوستان میں 1776ء
زمرہ:ہندوستان میں 1777ء
زمرہ:ہندوستان میں 1778ء
زمرہ:ہندوستان میں 1779ء
زمرہ:ہندوستان میں 1780ء
زمرہ:ہندوستان میں 1781ء
زمرہ:ہندوستان میں 1782ء
زمرہ:ہندوستان میں اٹھارویں صدی